CELEX: 62010CN0522
Language: da
Date: 2010-11-09 00:00:00
Title: Sag C-522/10: Anmodning om præjudiciel afgørelse indgivet af Sozialgericht Würzburg (Tyskland) den 9. november 2010 — Doris Reichel-Albert mod Deutsche Rentenversicherung Nordbayern

29.1.2011   
            
            
               DA
            
            
               Den Europæiske Unions Tidende
            
            
               C 30/18
            
         Anmodning om præjudiciel afgørelse indgivet af Sozialgericht Würzburg (Tyskland) den 9. november 2010 — Doris Reichel-Albert mod Deutsche Rentenversicherung Nordbayern
   (Sag C-522/10)
   ()
   2011/C 30/31
   Processprog: tysk
   
      Den forelæggende ret
   
   Sozialgericht Würzburg
   
      Parter i hovedsagen
   
   
      Sagsøger: Doris Reichel-Albert
   
      Sagsøgt: Deutsche Rentenversicherung Nordbayern
   
      Præjudicielle spørgsmål
   
   
               1)
            
            
               Skal bestemmelsen i artikel 44, stk. 2, i Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (1) fortolkes således, at den er til hinder for en ordning i en medlemsstat, hvorefter perioder med børnepasning, der er tilbagelagt i en anden af Den Europæiske Unions medlemsstater, kun anerkendes på samme måde som perioder tilbagelagt på statens eget område, såfremt den forælder, der har passet barnet, har haft sædvanligt ophold i udlandet sammen med sit barn og under pasningen eller umiddelbart før barnets fødsel har tilbagelagt perioder med tvungen bidragsbetaling som følge af en lønnet beskæftigelse eller selvstændig virksomhed, som han har udøvet dér, eller — for det tilfælde at ægtefællerne eller samlivspartnerne har fælles ophold i udlandet — ægtefællen eller partneren til den af forældrene, der passede barnet, har tilbagelagt tvungne forsikringsperioder, eller at den omstændighed, at han ikke har tilbagelagt sådanne, alene skyldes, at han tilhører en af de persongrupper, der er nævnt i § 5, stk. 1 og 4, i SGB VI, eller var fritaget for tvungen forsikring i henhold til § 6 i SGB VI (§56, stk. 3, andet og tredje punktum, § 57 og § 249 i SGB VI)?
            
         
               2)
            
            
               Skal bestemmelsen i artikel 44, stk. 2, i Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger fortolkes videre end dens ordlyd, således at der i undtagelsestilfælde tillige skal tages hensyn til perioder med børnepasning uden beskæftigelse eller selvstændig virksomhed, såfremt pasningsperioden ellers hverken medregnes ifølge lovgivningen i den kompetente medlemsstat eller i en anden medlemsstat, hvor den pågældende person havde sædvanligt ophold i børnepasningsperioden?
            
         
      (1)  EUT L 284, s. 1.